रात में नहीं रहते डॉक्टर, नर्सों के भरोसे इलाज जब कंट्रोल में नहीं रहे हालात तो किया रेफर
बीएसपी के सेक्टर 9 अस्पताल में डेढ़ करोड़ की लागत से साल भर पूर्व रेनोवेट किए गए नियोनेटल आईसीयू को भले ही अत्याधुनिक तकनीक से लैस कर दिया गया है, बावजूद वहां अव्यवस्था का आलम है। नाइट शिफ्ट में एक भी चिकित्सक ड्यूटी में नहीं रहता है। इस दौरान आईसीयू की जिम्मेदारी स्टाफ नर्सेस पर होती है। ऐसे में किसी नवजात की तबियत बिगड़ गई तो अस्पताल के दूसरे कोने में स्थित चिल्ड्रन वार्ड से पीडियाट्रिक एक्सपर्ट को बुलाना पड़ता है।
दोनों वार्डों की दूरी इतनी कि चिकित्सक तक सूचना पहुंचते और एनआईसीयू में उनके पहुंचते तक सामान्य तौर पर भी 15 से 20 मिनट लग जाता है। सेक्टर 9 अस्पताल में एक के बाद एक 11 बच्चों के इंफेक्शन के चलते बीमार हुए। इनमें से 8 की मौत हो गई।
न माॅनीटरिंग हो रही, न ही हो रहा नियमों का पालन
नवजात की प्रतिरोधक क्षमता सबसे कम होती है। ऐसे में उन्हें इंफेक्शन होने पर उसका फैलाव तेजी से होता है। एनआईसीयू में बच्चों की देखरेख व वहां की व्यवस्था को लेकर कड़े नियम है। से.9 में इनका पालन हो रहा है ना ही माॅनीटरिंग करने वाले नियमों को लेकर गंभीर हैं।
पहले भी बरती जा चुकी है अस्पताल में लापरवाही
यह कोई पहला मामला नहीं है। इसके पूर्व भी इस तरह की घटना वार्ड में हो चुकी है। 2013 के दिसंबर व जनवरी 2014 में एनआईसीयू में भर्ती बच्चे केबिसिला नाम इंफेक्शन से बीमार हुए और बच्चों की मौत हुई थी। इसी तरह का संक्रमण फरवरी 2016 में वार्ड में भर्ती बच्चों को हुआ था।
जनरल प्रैक्टिशनर करते हैं आईसीयू में ड्यूटी
नियम मुताबिक यहां पीडियाट्रिक एक्सपर्ट या उसके समकक्ष की ड्यूटी लगाई जाती है। से. 9 के एनआईसीयू में डॉ. जी मालिनी और डॉ. सुबोध साहा ही पात्र हैं। अन्य दो डॉक्टर संजीवनी पटेल व वृंदा सकारे सिर्फ एमबीबीएस हैं। एनआईसीयू में बच्चों का इलाज किसी तरह किया जा रहा होगा।
इनसे बच्चों के इन्फेक्टेड होने की आशंका
फोटो थेरेपी यूनिट
हैंड वाशिंग टेक्निक के प्रति लापरवाही
गलत तरीके से इंजेक्शन या आईवी लाइन लगाने से
केस-2
जब तक निर्णय ले पाते बच्चे की मौत हो गई
महासमुंद के सरकारी अस्पताल में पदस्थ मेडिकल आफिसर डॉ बिट्टू साहा की भाभी भावना चंद्राकर की डिलीवरी 9 फरवरी को हुई। 11 को बच्चे की तबियत बिगड़ने लगी। डाक्टर इलाज कर बच्चे को स्वस्थ करने का दावा करते रहे। 6 दिन बाद अचानक चिकित्सकों ने हाथ खड़े कर दिए और बच्चे को किसी दूसरे अस्पताल ले जाने कहा। जब तक वे बच्चे को शिफ्ट कराने का निर्णय लेते तब तक देर हो चुकी थी। बच्चा मौत के मुहं में जा चुका था। डॉ साहा का आरोप है कि अस्पताल में भर्ती बच्चों के परिजन को बच्चे की स्वास्थ की जानकारी देने सुबह-शाम काउंसिलिंग जरूर होती है लेकिन वह खानापूर्ति ही रहती है।
केस-1
तबीयत बिगड़ने के 6 दिन रेफर कराने कहा
दीपिका (परिवर्तित नाम) की सेक्टर 9 अस्पताल में डिलीवरी 18 फरवरी को हुई। डिलीवरी के पूर्व और उसके बाद जांच की सारी रिपोर्ट नार्मल थी। नवजात को शाम तक उसे सौंप देने की जानकारी भी चिकित्सकों ने दी। शाम तक तबियत ठीक बताया गया। दूसरे दिन अचानक उसकी स्थिति गंभीर होने की जानकारी दी गई। 6 दिन तक चले इलाज के बाद भी तबियत बिगड़ती गई तो चिकित्सकों ने उन्हें रेफर कराने कहा गया। निजी अस्पताल में उनके बच्चे की तबियत में सुधार आया। वह भिलाई में रह चुकी थी। फिलहाल पड़ोसी राज्य में रहती है। डिलीवरी के लिए सेक्टर 9 अस्पताल आई थी।
परिजनों ने कहा- इलाज में लापरवाही, समय पर नहीं दी जानकारी
नियोनेटल आईसीयू में 8 दिन में 11 बचे हुए संक्रमित, 8 की हुई मौत।
इमरजेंसी हुई तो चिल्ड्रन वार्ड से बुलाना पड़ता है डॉक्टर, इसी में लग जाते हैं 20 मिनट
लीपापोती करने 1 हफ्ते बंद कर दिया आईसीयू
इन्फेक्टेड बच्चों के एक-एक कर मौत होने पर मामला तूल पकड़ता इसके पूर्व ही प्रबंधन ने एनआईसीयू को बंद करने का निर्णय लिया। आईसीयू करीब सप्ताह भर बाद बीते शुक्रवार को दोबारा खोला गया। आईसीयू को सप्ताह भर के लिए बंद करने के प्रबंधन के निर्णय को मामले की लीपापोती से जोड़ कर देखा जा रहा है। परिजन से जानकारी मिलने पर प्रबंधन हरकत में आया व सप्ताह भर एनआईसीयू को बंद किया।
मृत शिशुओं की माताएं जिम्मेदार
नवजातों की मौत की घटना के बाद चिकित्सकों से पूछताछ की गई है। वे इसके लिए मृत नवजातों के माताओं में जेनेटिक समस्या होना बता रहे हैं। उपकरणों की भी जांच कराई जा रही है। डॉ एसके ईस्सर, डायरेक्टर इंचार्ज, मेडिकल एंड हेल्थ सविर्सेस, बीएसपी
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva hin_Deva hin_Deva hne_Deva hin_Deva hin_Deva hne_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva